open-index/open-wikipedia-markdown huggingface dataset:
Chʼosh bijáád hastání

**Chʼosh bijáád hastání** éí nahasdzáán tʼáá siʼą́ą́ ńtʼę́ę́ʼ bikáaʼgi dahólǫ́. Ndaʼałkaahí dóó ééʼdeetįįhii éí *"Insecta"* deiłníigo dayoźhí.

Díí chʼosh éí tʼáá ałtso binááʼ naakigo hólǫ́; díí éí anááʼ ádaałtsʼísígo łání bee ályaa. Nááná éí bideeʼ naaki dóó bitʼaʼ dį́įʼ łeh (tsʼíʼii dóó tséʼédǫ́ʼii éí bitʼaʼ naaki tʼéiyá). Bitsʼíístsʼin ádin, áádóó bikágí éí *káítin* wolyéhígíí bee ályaa. *Káítin* éí ntłʼiz; éí biniinaa chʼosh bijáád hastání bikágí yiiʼ hańdaaʼnah.

Nahasdzáán bikáaʼgi naaldeehii dahólónígíí éí 90%go chʼosh bijáád hastání ádaatʼé.

Tʼááłáhági átʼéego:Chʼosh bijáád hastánígíí
Naaldlooshii Bikéshgaan Dahólónígíí

&nbsp;éí Bidił Daazdoígíí dóó Daʼałtʼoʼígíí dah yikahjí atah daasdzoh, áádóó éí nahasdzáán tʼáá siʼą́ą́ ńtʼę́ę́ʼ bikááʼgóó dahólǫ́. Ndaʼałkaahí dóó ééʼdeetįįhii éí *"Ungulata"* deiłníigo dayózhí. Naaldlooshii Bikéshgaan Dahólónígíí éí 257 ałʼąą ádaatʼe.

Díí naaldlooshii éí tʼáá ałtso daʼałchozhgo naakai.

Tʼááłáhági átʼéego:Naaldlooshii Bikéshgaan Dahólónígíí
Daʼałtʼoʼígíí Biyęęzhii Deiłchíhígíí

Naaldlooshii **daʼałtʼoʼígíí dóó biyęęzhii deiłchíhígíí** éí Nahatʼeʼiitsoh Bikéyahdi dóó Chooyééł Dineʼé Bikéyahdi tʼéiyá dahólǫ́. Ndaʼałkaahí dóó ééʼdeetįįhii éí *"Monotremata"* diłníigo dayózhí.

Ałkʼidą́ą́ʼ díí naaldlooshii tʼóó ahayóí ńtʼę́ę́ʼ; díshjį́į́góó éí tʼóó naaki ałʼąą átʼéego hólǫ́: naalʼeełídaaʼí dóó adijiłii bíchį́į́hnézí. 

Tʼááłáhági átʼéego:Daʼałtʼoʼígíí biyęęzhii deiłchíhígíí
Chʼosh bijáád tseebíhígíí

**Chʼosh bijáád tseebíhígíí** éí nahasdzáán bikáaʼgi 100,000go daatsʼí ałʼąą ádaatʼé, áádóó éí nihookááʼ naakai łeh (łaʼ éí tónteel biyiʼ dahiná ałdóʼ). Ndaʼałkaahí dóó ééʼdeetįįhii éí *"Arachnida"* deiłníigo deiyózhí. Díí chʼosh éí daʼalghałgo naakai łeh.

Tʼááłáhági átʼéego:Chʼosh bijáád tseebíhígíí
Dah Naatʼaʼí Sǫʼ bił Sinil

thumb|200px|right|''"Defence of Fort McHenry"'', Hastiin Francis Scott Key áyiilaa
Sin **"****"** yaa halneʼígíí (Bilagáanakʼehjígo *"The Star-Spangled Banner"* wolyé) éiyá Wááshindoon Bikéyah Ałhidadiidzooígíí biyiin (*National Anthem*ígíí) átʼé.

## Nitʼąąʼ nahaneʼ
1814 biyihah yę́ędą́ą́ʼ Hastiin Francis Scott Key *"Defence of Fort McHenry"* Bilagáanakʼehjí yikʼeʼełchí. 

Kwiiyahdi "Dah Naatʼaʼí Sǫʼ bił Sinil" Diné bizaadjí 

* Wááshindoon Bikéyah Ałhidadiidzooígíí

* Dah Naatʼaʼí Sǫʼ bił Sinil (Radmilla Cody hataał) 

Tʼááłáhági átʼéego:Wááshindoon Bikéyah Ałhidadiidzooígíí
Tʼááłáhági átʼéego:Sin
Tʼááłáhági átʼéego:Nátʼą́ą́ʼ náháneʼ
Tsin Deigházhígíí

**Tsin Deigházhígíí** éí Biishchʼid Dahólónígíí dah yikahjí atah daasdzoh, áádóó éí nahasdzáán bikáaʼgi 2,200go daatsʼí ałʼąą ádaatʼé. Ndaʼałkaahí dóó ééʼdeetįįhii éí *"Rodentia"* deiłníigo deiyózhí.

thumb|left|200px
thumb|left|200px|Tsin Yigházhígíí bitsiitsʼiin dóó biwódiníbiní dóó yee atʼaałígíí naʼashchʼąąʼ
Díí naaldlooshii éí nahasdzáán tʼáá siʼą́ą́ ńtʼę́ę́ʼ bikááʼgóó dahólǫ́, tʼáá hazhóʼó Shádiʼááhjí kéyah yistinígíí, ńléidi éí ádaadin. Tsin Deigházhígíí éí tʼáá ałtso nihookááʼ dóó tsin yilátahgi tʼéiyá ndaaldeeh — tónteel biyiʼdi éí doo ndaakai da, áádóó éí doo ndaatʼáa da (łaʼ éí tsinlátahgi ndaalkʼįh ndi).

Tsin Deigházhígíí éí biwódiníbiní danineez, áádóó éí biwózhah ádaadin.

Tsin Deigházhígíí éí bitsʼíís ádaałtsʼíísíi łeh (naʼastsʼǫǫsígi ádaníłtso łeh), áko ndi Shádiʼááhjí kéyah dah siʼánígíí bikááʼgóó Tsin Deigházhígíí dahinánígíí łaʼ éí yéigo daantsxaa (Dlǫ́ǫ́ʼ ntsxaaígíí da, gahniiʼí ntsxaaígíí da).

Díí naaldlooshii éí tłʼoh dóó chʼil deiłchozhgo naakai łeh; łaʼ éí chʼosh yázhí deildeeł dóó łóóʼ deilghał.

Tʼááłáhági átʼéego:Tsin Deigházhígíí
Bizaʼazis Dahólónígíí

Naaldlooshii **Bizaʼazis Dahólónígíí** éí Nahatʼeʼiitsoh Bikéyahdi dóó Chooyééł Dineʼé Bikéyahdi dóó Shádiʼááhjí kéyah dah siʼánígíí bikááʼgóó dahólǫ́; tʼááłáʼí éí Náhookǫsjí kéyah dah siʼánígíí hólǫ́ ałdóʼ.

Díí naaldlooshii éí biishchʼid doo dahólǫ́ǫ da, áádóó biyázhí éí ádaałtsʼíísí dóó binááʼ ádaadingo dabidizhchí; éí bikʼijįʼ éí bimá yizaʼazis biyiʼ dahiná.

Naaldlooshii Bizaʼazis Dahólónígíí éí nahasdzáán bikáaʼgi 450go daatsʼí ałʼąą ádaatʼé.

Tʼááłáhági átʼéego:Bizaʼazis Dahólónígíí
Bílaʼashdlaʼii náóltahígíí

&nbsp;éí Wááshindoon Beehazʼą́ąnii Binaaltsoos Sání yeeʼ hazʼą́; neeznáá nináháháigo Wááshindoon Bikéyahdi bílaʼashdlaʼii kéédahatʼínígíí tʼáá ałtso yíídóoltah. 

Bílaʼashdlaʼii náóltahígíí naaltsoos Dinékʼehjí bikʼeʼeshchį́įgo hólǫ́.

* Wááshindoon Bikéyah Ałhidadiidzooígíí

* 2010 yihahígíí bílaʼashdlaʼii náóltahígíí 
* Bílaʼashdlaʼii náóltahígíí naaltsoos 
* 2010.census.gov 

Tʼááłáhági átʼéego:Wááshindoon Bikéyah Ałhidadiidzooígíí
Tʼááłáhági átʼéego:Bee Hazʼáanii
Laanaa Yáʼátʼéehgo Késhmish

(Bilagáanakʼehjígo: *We Wish You a Merry Christmas*) éí Tótaʼ Dineʼé Bikéyahdę́ę́ʼ Késhmish biyiin átʼé; 1700s biyihaah yę́ędą́ą́ʼ akʼeʼeeshchį́.

## Saadígíí

Kwiiyahdi díí sin bizaadígíí Diné bizaadjí:

*Laanaa  Yáʼátʼéehgo Késhmish 

Tʼááłáhági átʼéego:Sin
Tʼááłáhági átʼéego:Nátʼą́ą́ʼ náháneʼ
Akałii Bikéyahdę́ę́ʼ naʼashjéʼii bijéí dah łichíiʼii

&nbsp;éí chʼosh bijáád tseebíhígíí dah yikahjí atah yisdzoh. Ndaʼałkaahí dóó ééʼdeetįįhii éí *"Latrodectus mactans"* deiłníigo dayózhí. Naʼashjéʼii bijéí dah łichíiʼii éí Náhookǫsjí kéyah dah siʼánígíí bikááʼgóó hólǫ́. **Naʼashjéʼii diłhiłí** wolyé ałdóʼ.
thumb|left|250px
### Ánoolinígíí dóó bichʼiyąʼ
Díí naʼashjéʼii éí tʼáá díkwíí *mm* áníłtso łeh. Bitsʼíís éí łizhin; bijéí éí dah łichíiʼ łeh. Chʼosh yázhí éí bichʼiyąʼ.
Naʼashjéʼii nahachaʼígíí

&nbsp;éí chʼosh bijáád tseebíhígíí dah yikahjí ata daasdzoh;  ndaʼałkaahí dóó ééʼdeetįįhii éí *"Salticidae"* deiłníigo deiyózhí. Naʼashjéʼii ndahachaʼígíí éí nahasdzáán tʼáá siʼą́ą́ ńtʼę́ę́ʼ bikááʼgóó dahólǫ́, tʼáá hazhóʼó Shádiʼááhjí kéyah yistinígíí, ńléidi éí ádaadin; adóó éí 5,800 ałʼąą ádaatʼé.

### Ánoolinígíí dóó bichʼiyąʼ
Díí naʼashjéʼii bitsʼíís éí 0.01&ndash;1di asdzoh ádaníłtso łeh. Binááʼ éí dantsxaa łeh; adóó éí tsxį́įłgo dadilʼwo. Bitsiitsʼiin éí tʼóó bíyó dikʼą́ą łeh; łaʼ éí bitsʼíís heetsʼózígo nineez. Náánáłaʼ éí wóláchííʼ yił ahidaałtʼé, dóó chʼosh ditłʼooí ndahalin.

Naʼashjéʼii ndahachaʼígíí doo naʼashjéʼii bitłʼóól daʼatłʼoʼ da; chʼosh yázhí éí bichʼiyąʼ łeh.
Naʼashjéʼiitsoh

&nbsp;éí nahasdzáán tʼáá siʼą́ą́ ńtʼę́ę́ʼ bikááʼgóó dahólǫ́ (tʼáá hazhóʼó Shádiʼááhjí kéyah yistinígíí dóó Hakʼaz Dineʼé Bikéyah &mdash; ńléidi éí ádaadin). Ndaʼałkaahí dóó ééʼdeetįįhii éí *"Lycosidae"* deiłníigo deiyózhí. Naʼashjéʼiitsoh éí 2,300 ałʼąą ádaatʼé.

Díí naʼashjéʼii éí 0.5&ndash;1.5di asdzoh ádaníłtso łeh; bitsʼíís éí dinilzhin dóó yishtłizhgo naashchʼąąʼ łeh; binááʼ éí tseebííʼ. Tłʼéeʼgo chʼosh haalzheehgo naakai. Łaʼ éí niʼgo dabighan. 

Naʼashjéʼiitsoh éí biyęęzhii atsʼaʼ (azis) yiyiʼ ndeijaah (díí atsʼaʼ éí naʼashjéʼii bitłʼóoł bee ályaa). Tʼáá díí tʼéiyá naʼashjéʼii biyęęzhii ákótʼéego ndeijaah.
Jeeʼiigháhítsʼóóz

&nbsp;éí chʼosh bijáád hastáníjįʼ atah daasdzoh, áádóó éí nahasdzáán bikáaʼgi 1,800go daatsʼí ałʼąą ádaatʼéego hólǫ́; ndaʼałkaahí dóó ééʼdeetįįhii éí *"Dermaptera"* deiłníigo dayózhí.
thumb|left|250px|Jeeʼiigháhítsʼóóz dóó biyáázh éélkid
Jeeʼiigháhítsʼóóz éí bitsʼíís ádaałtsʼóóz dóó danteel, áádóó éí 0.3&ndash;2di asdzoh ádaníłnéez łeh. Nááná éí bitseeʼ naakigo hólǫ́; díí éí beeatsʼiʼí (bee ótsagí yázhí) nahalin; bikąʼígíí bitseeʼ éí shiyish. Jeeʼiigháhítsʼóóz éí bitseeʼ yee ndaalzheeh; chʼosh yázhí haalzheehgo naakai. Dííłdzid dóó tsin bineestʼąʼ deiłchozh ałdóʼ. Azhą́ bitʼaʼ dahólǫ́ǫ ndi doo ndaatʼáa da łeh.

Jeeʼiigháhítsʼóóz éí hoditłéeʼgi dóó tséyaagi dahiná, áádóó éí tłʼéeʼgo naakai łeh. Azhą́ díí chʼosh łahda bílaʼashdlaʼii bijaaʼ yiih naakai ndi, dóó báhádzid da.
Jááłánii

**Jááłánii** éí chʼosh bijáád dahólónígíí dah yikahjí atah daasdzoh, áádóó éí nahasdzáán tʼéé siʼą́ą́ ńtʼę́ę́ʼ bikáaʼgi dahólǫ́. Ndaʼałkaahí dóó ééʼdeetįįhii éí *"Myriapoda"* deiłníigo deiyózhí. 
Jááłánii éí 16,000 ałʼąą ádaatʼé.

Jááłání éí tʼáá ałtso nihookááʼ naakai; bideeʼ éí naaki, binááʼ éí ádaałtsʼíísí (łaʼ éí binááʼ dantsaa). Bijéí éí nineez dóó áłtsʼóózí. Jááłánii éí dííłdizd deiłchozh łeh, tʼáá hazhóʼó jááłánii bitsiitsʼiin nteelígíí, díí éí daʼałchozh dóó daʼałghałgo naakai.

Jááłánii éí tsintahgi tʼóó ahayóí; łaʼ éí halgaitah dóó doo ndahałtingóó dahiná.
Jááłánii bikágí ntłʼizígíí

&nbsp;éí chʼosh bijáád dahólónígíí dah yikahjí atah daasdzoh, áádóó éí nahasdzáán tʼáá siʼą́ą́ ńtʼę́ę́ʼ bikááʼgóó dahólǫ́, tʼáá hazhóʼó Hakʼaz Dineʼé Bikéyah dóó Shádiʼááhjí kéyah yistinígíí, ńléidi éí ádaadin. Ndaʼałkaahí dóó ééʼdeetįįhii éí *"Diplopoda"* deiłníigo deiyózhí. Jááłánii bikágí ntłʼizígíí éí 12,000 ałʼąą ádaatʼé.

### Ánoolinígíí dóó bichʼiyąʼ
Díí jááłánii éí łizhin dóó yishtłizhgo ndaashchʼąąʼ łeh (łaʼ éí daalchííʼ dóó łitsogo daalkizh ałdóʼ), áádóó éí daʼałchozhgo naakai. Łaʼ éí tʼáá díkwíí *mm* tʼéiyá ádaníłnééz, náánáłaʼ éí 11di asdzoh ádaníłnééz. Dííłdzid dóó tsin bitʼąąʼ éí deiłchozh.

Tʼááłáhági átʼéego:Jááłánii bikágí ntłʼizígíí
Chéłchaaʼ

**Chéłchaaʼ** éí chʼosh bijáád hastání dah yikahjí atah daasdzoh, áádóó nahasdzáán bikáaʼgo 350,000 ánéelą́ą́ʼ ałʼąą átʼé. Ndaʼałkaahí dóó ééʼdeetįįhii éí *"Coleoptera"* deiłníigo deiyózhí.

Chéłchaaʼ éí nahasdzáán tʼáá siʼą́ą́ ńtʼę́ę́ʼ bikáaʼgi dahólǫ́, tʼáá hazhóʼó Shádiʼááhjí kéyah yistinígíí, ńléidi éí ádaadin. Tónteel biyiʼdi éí ałdóʼ doo dahólǫ́ǫ da.

Chéłchaaʼ éí bikágí ntłʼiz łeh; bitsʼíís éí dijool dóó bijáád doo danineez da łeh. Łaʼ éí daʼałzhozhgo naakai, náánáłaʼ daʼalghałgo naakai.

Tʼááłáhági átʼéego:Chéłchaaʼ
Tóidoozohii bidaaʼ łigaaígíí

&nbsp;éí dééł dóó tóidoozohii dah yikahjí atah yisdzoh, áádóó éí Náhookǫsjí kéyah dah siʼánígíí bikááʼgóó holǫ́; ndaʼałkaahí dóó ééʼdeetįįhii éí *"Fulica americana"* deiłníigo dayózhí.
thumb|left|250px
### Ánoolinígíí dóó bichʼiyąʼ
Díí tsídii éí 13&ndash;17di asdzoh áníłtso. Bitsʼíís éí diłhiłgo naashchʼąąʼ; bikʼos éí łizhin; bidaaʼ éí łigai; bijáád éí diniltso łeh; bikeeʼ éí łibá.

Tóidoozohii bidaaʼ łichíʼígíí éí chʼil binááʼ dóó bitʼąąʼ dóó chʼosh yázhí deildeeł.
Łóóʼ ooshgę́ęzhii

**Łóóʼ ooshgę́ęzhii** éí táyiʼ ndaaldeehiijiʼ atah daasdzoh. Ndaʼałkaahí dóó ééʼdeetįįhii éí *"Chondrichthyes"* deiłníigo dayózhí. Díí łóóʼ bitsʼíístsʼin éí ooshgę́ę́zh tʼéiya bee ályaa. Nááná díí łóóʼ éí bitsą́ą́tsʼin doo hólǫ́ǫ da.

Łóóʼ hashkéhégíí, łóóʼ adishishígíí, dóó chį́į́h yee achʼiishíhígíí éí *Łóóʼ ooshgę́ęzhiijiʼ* atah daasdzoh. 

Łóóʼ ooshgę́ęzhii tseebíídi neeznádiingo da ałʼąą átʼé.

Tʼááłáhági átʼéego:Łóóʼ ooshgę́ęzhii
Díłdánii (Ałtsʼáʼáztiin)

***[[Díłdánii]]** – *"Odontophoridae"* dawolyéhígíí

*Díłdánii yił aheełtʼéhii – Ndaʼałkaahí dóó ééʼdeetįįhii bikʼehgo *"Phasianidae"* dawolyéhíjí atah daasdzohígíí
*Tłʼohtah díłdánii yił ahidaałtʼéhii – Ndaʼałkaahí bikʼehgo *"Turnicidae"* dawolyéhígíí
|}
Tó Wónaanídi Bilagáana Bikéyahdę́ę́ʼ díłdánii yił aheełtʼéhii

&nbsp;éí tązhii dóó naaʼahóóhai dah yikahjí atah yisdzoh, áádóó éí Tó Wónaanídę́ę́ʼ Bilagáana Bikéyahdi tʼéiyá hólǫ́. Ndaʼałkaahí dóó ééʼdeetįįhii éí *"Coturnix coturnix"* deiłníigo dayózhí.
thumb|left|250px
### Ánoolinígíí dóó bichʼiyąʼ
Díí naaʼahóóhaiłbáhí éí bitsʼíís dinilgai dóó yishtłizhgo yistłʼin; bitéél éí łigai; bidaaʼ éí łibá. Bitsʼíís éí 0.5&ndash;0.8 adéesʼeez áníłtso.

Tó Wónaanídi Bilagáana Bikéyahdę́ę́ʼ díłdánii yił aheełtʼéhii éí chʼil binááʼ dóó chʼosh yázhí deildeeł.
Tłʼohtah díłdánii yił aheełtʼéhii

&nbsp;éí tó wónaanídi tʼéiyá dahólǫ́; kéyah dah siʼánígíí bikááʼgóó éí ádaadin. Azhą́ éí tsintah dóó halgaiigi naakai ndi, díí tsídii éí tónteel dóó tábąąh tsídii dah yikahjí atah daasdzoh. Ndaʼałkaahí dóó ééʼdeetįįhii éí *"Turnicidae"* deiłníigo deiyózhí. Tłʼohtah díłdánii yił ahidaałtʼéhii éí 16 ałʼąą ádaatʼé.

Bitsʼíís éí dibéłchíʼí dóó yishtłizhgo naashchʼąąʼ łeh, áádóó éí 5&ndash;9di azdoh ádaníłtso. Nihookááʼ éí naakai łeh, dóó doo ayóo ndaatʼáa da.

Chʼosh yázhí dóó chʼil binááʼ éí bichʼiyąʼ.
Kʼaalógii bitʼaʼ disxǫsgo łikizhígíí

&nbsp;éí chʼosh bijáád hastání dah yikahjí atah daasdzoh; ndaʼałkaahí dóó ééʼdeetįįhii éí *"Riodinidae"* deiłníigo deiyózhí. Kʼaalógii bitʼaʼ disxǫsgo łikizhígíí éí nahasdzáán bikáaʼgi 1,532 ałʼąą ádaatʼé.
thumb|left|250px
Díí kʼaalógii éí 12&ndash;60 *mm* ádaníłtso. Bitsʼíís éí dibéłchíʼí dóó yishtłizhgo ndaashchʼąąʼ łeh. Chʼil bijeeh éí bichʼiyąʼ.
Kʼaalógii bitʼaʼ ndikʼąʼ nahalinígíí

&nbsp;éí chʼosh bijáád hastání dah yikahjí atah daasdzoh; ndaʼałkaahí dóó ééʼdeetįįhii éí *"Lycaenidae"* deiłníigo deiyózhí. Kʼaalógii bitʼaʼ ndikʼąʼ nahalinígíí éí nahasdzáán bikáaʼgi 6,000 ałʼąą ádaatʼé.
thumb|left|250px
Díí kʼaalógii éí 20&ndash;50 *mm* ádaníłtso. Łaʼ éí bitʼaʼ dadootłʼizh, náánáłaʼ éí bitʼaʼ daaltsxo.  Chʼil bijeeh éí bichʼiyąʼ.
Honeezkʼazgi (Ałtsʼáʼáztiin)

right|thumb|240px|Ayóo honeezkʼaz

*Shádiʼááhjí kéyah yistinígíí
*Náhookǫsjí Tónteel Honeezkʼazígíí

*Hakʼaz dineʼé bikéyah
*Dziłgaiitsoh Honeezkʼazii
*Hakʼazdi ndaaldeehii ałkééʼ daasdzoh
|}
Hakʼazdi ndaaldeehii ałkééʼ daasdzoh

Kwiiyahdi honeezkʼazgi naaldeehii dahólónígíí ałkééʼ daasdzoh.

* Hakʼaz ayání
* Hakʼaz bįįh
* Hakʼaz gah
* Hakʼaz náshdóí
* Hakʼaz néʼéshjaaʼ

* Mąʼiiłgaii

* Shash łigaaígíí

* Tábąąstííntsoh bideeʼ hólónígíí
* Tééh hóyáanii bíchį́į́htsahí
* Tééh hóyáaniitsoh łigaaígíí

* Tsídii naʼałkʼaiʼí

Tʼááłáhági átʼéego:Shádiʼááh biyaadi dóó Kéyah Yistinígíí bikáaʼgi Ndaaldeehii
Shádiʼááhdę́ę́ʼ naʼashǫ́ʼii bijáád ádaadinígíí dóó bikʼéí

&nbsp;éí naʼashǫ́ʼii dah yikahjí atah daasdzoh, áádóó éí Shádiʼááhjí kéyah dah siʼánígíí bikááʼgóó dóó  dóó Haʼaʼaahjí Ásáí Dineʼé Bikéyahdi dóó Shádiʼááhjí Naakaii Łizhiní Bikéyahdi dahólǫ́. Ndaʼałkaahí dóó ééʼdeetįįhii éí *"Amphisbaenia"* deiłníigo deiyózhí. Shádiʼááhdę́ę́ʼ naʼashǫ́ʼii bijáád ádaadinígíí dóó bikʼéí éí 200 ałʼąą ádaatʼé.

Shádiʼááhdę́ę́ʼ naʼashǫ́ʼii bijáád ádaadinígíí dóó bikʼéí éí chʼosh yázhí dóó naʼashjéʼii deildeeł.

Tʼááłáhági átʼéego:Shádiʼááhdę́ę́ʼ naʼashǫ́ʼii bijáád ádaadinígíí dóó bikʼéí
Tłʼiish bichóhí

&nbsp;éí tłʼiish íiyisígíí dah yikahjí atah yisdzoh, áádóó éí Shádiʼááh dóó Eʼeʼaahjí W.B.A. dóó Náhookǫsjí  hólǫ́. Ndaʼałkaahí dóó ééʼdeetįįhii éí *"Crotalus cerastes"* deiłníigo dayózhí

Tłʼiish bichóhí éí ndahóółtseiigóó dóó séí dahólǫ́ǫgi hiná.

### Ánoolinígíí dóó bichʼiyąʼ
Díí tłʼiish éí 17&ndash;30di asdzoh áníłnéez łeh, áádóó éí séí nahalingo naashchʼąąʼ dóó bikágí dichʼíízh. Bikąʼígíí éí baʼáádígíí yilááh áníłnééz. 

Tłʼiish bichóhí éí naʼashǫ́ʼii dóó naaldlooshii yázhí deilghał.
Naaldlooshii dadichʼízhii

**Naaldlooshii dadichʼízhii** éí Bíígháán Dahólóníjįʼ atah daasdzoh; nááná éí bidił daazkʼaaz dóó biyęęzhii deiłchí, áádóó éí bikágí dichʼíizh łeh. Azhą́ łahda táyiʼjiʼ naakai ndi, nihookááʼ tʼéiyá ńdadidzih áádóó kótʼéego níłchʼi yáʼátʼéehii (O<sub>2</sub>) bił ańdaashiłgo naakai (bijéí yilzólii dahólǫ́). Nááná díí naaldlooshii éí biyęęzhii yikágí dantłʼiz łeh.

Ndaʼałkaahí dóó ééʼdeetįįhii éí *"Reptilia"* deiłníigo deiyózhí. Naaldlooshii dadichʼízhii éí nahasdzáán tʼáá siʼą́ą́ ńtʼę́ę́ʼ bikááʼgóó dahólǫ́, tʼáá hazhóʼó Shádiʼááhjí kéyah yistinígíí dóó ayóo honeeskʼazgi naaldlooshii dadichʼízhii doo dahólǫ́ǫ da.

Łaʼ éí ayóo ádaałtsʼíísí (naʼashǫ́ʼii léiʼ éí 16–18 mm tʼéiyá ádaníłnééz (naakiyáalgi éí ádaníłtso)), náánáłaʼ éí yéigo dantsxaa (Nahatʼeʼiitsoh Bikéyahdę́ę́ʼ táłkááʼtsʼin ntsxaaígíí éí 20di adéesʼeez ádaníłnééz).

Tʼááłáhági átʼéego:Naaldlooshii dadichʼízhii
Náshdóí bizaʼazis hólóní

&nbsp;éí Nahatʼeʼiitsoh Bikéyahdi hólǫ́ǫ́ ńtʼę́ę́ʼ, áko ndi éí kʼad ádin; akéédę́ʼígíí éí 1936 biyihaah yę́ędą́ą́ʼ daaztsą́. Ndaʼałkaahí dóó ééʼdeetįįhii díí naaldlooshii *"Thylacinus cynocephalus"* deiłníigo dayózhí; áádóó éí bizaʼazis dahólóníjiʼ atah yisdzoh.

Náshdóí bizaʼazis hólóní yę́ę éí dibéłchíʼíigo naashchʼąąʼ dóó łizhingo noodǫ́ǫ́z ńtʼę́ę́ʼ; 40–70 dahidídloʼ áníłdáasgo náshdóítsohgi áníłtso ńtʼę́ę́ʼ. Bikąʼígíí dóó biʼáádígíí tʼáá áła bizaʼazis hólǫ́ǫ́ ńtʼę́ę́ʼ.

Náshdóí bizaʼazis hólóní yę́ę éí *Tasmania* hoolyéedi dahodíłchʼilgi dóó tłʼoh dahólǫ́ǫgi tłʼéeʼgo naagháá ńtʼę́ę́ʼ; nahatʼeʼiitsoh dóó shash naʼazísí haalzheehgo naagháá ńtʼę́ę́ʼ.

[thumb|center|250px|Náshdóí bizaʼazis hólóní akéédę́ʼígíí ([1933 yę́ędą́ą́ʼ *Hobart* naaldlooshii danélʼínídi éélkid).]]

* Mąʼii bizaʼazis hólóní
Tó wónaanídę́ę́ʼ bisóodi ałchiní

&nbsp;éí Tó Wónaanídi Bilagáana Bikéyah dóó Binááʼádaałtsʼózíidi hadahóólįįd jiní. Dííshjį́į́góó éí Náhookǫsjí kéyah dah siʼánígíí bikááʼgóó dóó Nahatʼeʼiitsoh Bikéyahdi dahólǫ́ ałdóʼ. Ndaʼałkaahí dóó ééʼdeetįįhii éí *"Sus scrofa"* deiłníigo dayózhí.
[thumb|left|250px|Bisóodi daʼałchinígíí, [Gah Bikeeʼ Taah Yíʼáhídi]]
### Ánoolinígíí
Tó wónaanídę́ę́ʼ bisóodi daʼałchinígíí éí 4&ndash;6di adéesʼeez áníłnééz, áádóó éí 100&ndash;200 dahidídloʼ áníłdáás. Honeezkʼazgi bisóodi dahinánígíí éí deesdoigiʼígíí yilááh ádaníłtso łeh. Bitsʼíís éí diłhiłgo daalbá dóó daalzhin, áádóó éí daʼditłʼoʼ; łaʼ éí łigaigo daalkizh. Bisóodi daʼałchinígíí biyáázh éí łigai dóó łichíiʼgo danéedǫ́ǫ́z.

### Chʼiyą́
Tó wónaanídę́ę́ʼ bisóodi daʼałchinígíí éí daʼałchozh dóó daʼalghałgo naakai &mdash; chʼil bikétlʼóól dóó tłʼoh deiłchozh; naaldlooshii yázhí (naʼastsʼǫǫsí da, naʼashǫ́ʼii da) deilghał; neeshchʼííʼ dóó tséchʼil binááʼ dóó chʼosh yázhí deildeeł.
Méhigo tééh

upright=1.5|thumb|left|Méhigo tééh, "Valley of Mexico" naashchʼąąʼ, kwiidoo éí Naakáí nidakáí. Áádóó daʼbikin naaznilígíí ałdóʼ naashchʼąąʼ.

&nbsp;éí -di siʼą́.

Tʼááłáhági átʼéego:Naakaii Bikéyah
Tenochtitlan

&nbsp;éí -gi bił hazʼą́.

350px|thumb|left|Kin Tenochtltlan beeʼaalyágo naashchʼąąʼ naaltsoos bikáaʼgi.
350px|thumb|left|Kin Tenochtitlan beeʼaalyá.



* Naatʼáanii Moctezuma II
* Naakáí dinéʼiʼ biempire Méhigodi

Tʼááłáhági átʼéego:Naakaii Bikéyah
Tʼááłáhági átʼéego:Nátʼą́ą́ʼ náháneʼ
Naatʼáanii Moctezuma II

350px|thumb|left|Naatʼaanii Moctezuma II naashchʼąąʼ. 1502–1520. Nahuatlji éí "Montezuma Xocoyotzin" wolyé nitʼę́ę́h.

100px|thumb|right|Naatʼaanii Moctezuma II naashchʼąąʼ

**Naatʼáanii** &nbsp;**II**, éí doodaiiʼ éí, **Hastiin Montecuhzoma Xocoyotzin** wolyéígíí.

Naatʼaanii Moctezuma II (c. 1466 – Yaʼiishjáásh chili 1520), éí akwii shį́į́h ałʼááh átʼéego bizhíʼ bikʼéʼashchʼíʼ; Montezuma, Monteuczoma, Montecehzoma, áádóó Montecuhzoma Xocoyotzin (Nahuatljí akwii tʼéigo daʼyóózhí). Áádóó naʼhastʼéé góneʼ "tlatoani" (naatʼaanii daʼsidah neezdahígíí) éí doodaiiʼ éí, naʼhastʼéé góneʼ Tenochtitlan binaatʼaanii ałdóʼ beeʼwoojí nitʼę́ę́h. Naatʼaanii Moctezuma II, naatʼaanii nilį́į́h yę́ędą́ą́ʼ Naakáí líbáʼiʼ (Naakáí Łibáʼiʼ bikéyah / Dibé Diníí Bikéyahdę́ę́ʼ naʼgháágo) Naakáí yiitá yiná, áádóó bílaʼashdlaʼí deisná.

Naakáí libáʼiʼ naaltsoos bikáaʼgi Naatʼaanii Moctezuma II yaʼdahalnéʼgo éí dooʼnaatʼaanii haʼzhóʼóʼ naʼhaʼááhgo biniiná bikéʼadeisdlį́į́h. Áádóó naatʼaanii bikʼéʼ hodéísdlį́į́hígíí biniiná Naakáí biEmpire niʼadzá (adein).

Akóndiʼ Moctezuma II Naatʼaanii nilį́į́h yę́ędą́ą́ʼ Naakáí biEmpire nitsá silį́į́h. Kéyah shádiʼaahjigo: Xoconosco wolyédi yéíbódaʼ holį́į́h nitʼę́ę́h (Dííshjį́diʼ éí Chiapas dóó Kéyah Isthmus of Tehuantepec wolyé). Naaná bitsį́ʼ yishtłizhii Zapotec dóó Yopi Dinéʼiʼ ałdóʼ Naakáí biEmpire yiʼyíídiʼ kééhdaʼ tʼį́ʼ, daʼbidisnááhgo.

Naaná Moctezuma II naatʼaanii nilį́į́hgo éí naatʼaanii daʼniilį́į́hígíí dóó daʼbikʼéʼ, "nobles" daʼnilį́į́hígíí (pipiltin) áádóó bílaʼashdlaʼí nidaalnishígíí (hóyááʼaʼgo baʼnitsá hákéésígíí), "commoners" daʼnilį́į́hígíí (mācēhualtin) dooʼałyiiłnaaldééhgo ayiilá.

Moctezuma II éí tsébii baʼałchíní hólǫ́ nitʼę́ę́h; atʼééd éí ʼaałaʼiʼ nitʼę́ę́h. Éí "Tecuichpo" wolyé nitʼę́ę́h, áádóó Doña Isabel Moctezuma ałdóʼ wolyé nitʼę́ę́h. Áádóó ashiiké éí tsostʼid nitʼę́ę́h.

* Naakáí dinéʼiʼ biempire Méhigodi

Tʼááłáhági átʼéego:Hastóí
Tʼááłáhági átʼéego:Naakaii Bikéyah
Tʼááłáhági átʼéego:Nátʼą́ą́ʼ náháneʼ
Chʼil bilátah hózhóón

200px|thumb|right|Chʼil bilátah hózhóón akíí shį́į́ ałʼąą átʼé.

Tʼááłáhági átʼéego:Chʼil
Zelda bahaneʼ

(Binááʼádaałtsʼózíkʼehjí: ゼルダの伝説*, Zewoda no Densetso*; Bilagáanakʼehjí: *The Legend of Zelda*) éí Binááʼádaałtsʼózí Dineʼé Bikéyahdę́ę́ʼ daaneʼé níłchʼi naalkidí bikáaʼgiʼígíí átʼé. 1986 biyihah yę́ędą́ą́ʼ hastiin Shigeru Miyamoto dóó hastiin Takashi Tezuka díí daaneʼé áyiilaa. Díí daaneʼé éí ayóo bééhoʼdilzin; dííshjį́į́góó ashdlaʼdiin dóó baʼąą naakidi míiltsoh diné díí daaneʼé ndayiizniiʼ.

#### Haneʼ bikází
*Zelda bahaneʼ* éí ashkii yázhí léiʼ "Link" wolyéhígíí yaa halneʼ. Díí ashkii yázhí éí "Hyrule" hoolyéedi bighan, áádóó asdzání "Princess Zelda" éí Hyrule binaatʼáanii nilį́. Diné doo yáʼáchxóonii "Ganondorf" wolyéhígíí éí Princess Zelda yiłnááh, áádóó éí bikʼijįʼ Hyrule bee yiłheeł. Diltłʼizhtsoh léiʼ "Master Sword" wolyéhígíí hainitáago dóó hózhǫ́ náhásdlį́įʼgo biniiyé Link éí yééʼ biiʼ naaghá; tsintahgi dóó Hyrule hoolyéedi tséʼáán dahólónígíí biyiʼ naayééʼ, dóó chʼį́įdii, dóó jaaʼabaní dóó naʼashjéʼii yéigo ntsxaaígíí dahólǫ. Wónáásdóó ashkii yázhí éí Ganondorf yę́ę bił ałkʼiilyeed.

#### Daaneʼé ííłʼínígíí
Shigeru Miyamoto éí 1952 yę́ędą́ą́ʼ Kyoto kindi bidizhchí. Miyamoto aníigo ashkii yázhí nishłínę́ędą́ą́ʼ tsintahgi dóó tséʼáan biyiʼ naashnéé ńtʼę́ę́ʼ ání; áko éí biniinaa shį́į́ Hyrule hoolyéedi tséʼáán tʼóó ahayóí ání.

* Zelda bahaneʼ biweb site 

Tʼááłáhági átʼéego:Niʼ Hodisxǫs
Chʼosh bitsʼaʼígíí

**Chʼosh bitsʼaʼígíí** éí Bijáád Ádaadinígíí dah yikahjí atah daasdzoh; ndaʼałkaahí dóó ééʼdeetįįhii éí *"Bivalvia"* deiłníigo deiyózhí.

Díí chʼosh éí tónteel tʼáá ałtso biyiʼdi dahólǫ́; łaʼ éi beʼekʼid dóó tó ńlį́įdi dahólǫ́ ałdóʼ; adóó éí nahasdzáán bikáaʼgi 9,200 ałʼąą ádaatʼé (~8,000 tónteeldi/~1,200 beʼekʼidi).

Chʼosh bitsʼaʼígíí éí bitsʼíís nteel dóó áłtʼą́ą́ʼí; áádóó éí 1&ndash;4di asdzoh ádaníłtso łeh (łaʼ éí yéego dantsxaa ndi). Łaʼ éí bitsʼaʼ daalgai, náánáłaʼ éí bitsʼaʼ diłhił dóó yishtłizhgo ndaashchʼąąʼ. Bitsiistsʼiin éí ádin, bijáád ałdóʼ doo hólǫ́ǫ da. Łaʼ éí binááʼ ádaałtsʼíísí. Táłtłʼáahdi, séítahgi dóó łeeyiʼgi éí dahiná.

Chʼosh doo yitʼíinii éí bichʼiyąʼ.
Chʼosh bitsʼaʼ doolghasígíí

&nbsp;éí Chʼosh Bikágí Daalzhólígíí dah yikahjí atah daasdzoh; ndaʼałkaahí dóó ééʼdeetįįhii éí *"Pectinidae"* deiłníigo deiyózhí. Chʼosh bitsʼaʼ doolghasígíí éí tónteel tʼáá ałtso biyiʼdi dahólǫ́.
thumb|left|250px
Díí chʼosh éí bitsʼaʼ łigai dóó yishtłizhgo naashchʼąąʼ łeh. Łaʼ éí binááʼ dahólǫ́. Chʼosh doo yitʼíinii éí bichʼiyąʼ.
Chʼosh diichiłí bitsʼaʼígíí (chʼosh bitsʼaʼí)

&nbsp;éí Chʼosh Bikágí Daalzhólígíí dah yikahjí atah daasdzoh; ndaʼałkaahí dóó ééʼdeetįįhii éí *"Mytiloida"* deiłníigo deiyózhí. Chʼosh diichiłí bitsʼaʼígíí éí tónteel tʼáá ałtso biyiʼdi dahólǫ́; adóó éí 130 ałʼąą ádaatʼé.
thumb|left|250px
Díí chʼosh éí bitsʼaʼ łizhin dóó diłhiłgo naashchʼąąʼ łeh. Tsékááʼ dóó tábąąhgi éí dahiná. Chʼosh doo yitʼíinii éí bichʼiyąʼ.
Łį́į́ʼ ałchiní

&nbsp;éí Naaldlooshii Bikéshgaan Dahólónígíí dah yikahjí atah yisdzoh, áádóó éí  tʼéiyá hólǫ́. Ndaʼałkaahí dóó ééʼdeetįįhii éí *"Equus przewalskii"* deiłníigo dayózhí. Ałkʼidą́ą́ʼ łį́į́ʼ ałchiní tʼóó ahayóí ńtʼę́ę́ʼ, dííshjį́į́góó éí noonééł.
thumb|left|250px
### Ánoolinígíí dóó bichʼiyąʼ
Díí naaldlooshii éí 4&ndash;5di adéesʼeez áníłtso. Bitsʼíís éí dibéłchíʼí dóó yishtłizhgo naashchʼąąʼ; bitsiizóól éí dinilzhin.

Łį́į́ʼ ałchiní éí tłʼoh dóó chʼil binááʼ yiłchozh.

* Tsétaʼ łį́į́ʼ
Yaaʼ

&nbsp;éí akwíí shį́į́ ałʼąą átʼé. Łaʼ éí chʼosh bijáád hastáníjiʼ atah daasdzoh, náánáłaʼ éí chʼosh bijáád tseebíhíjiʼ atah daasdzoh.

***Yaaʼ bijáád tseebíhígíí** éí ndaʼałkaahí dóó ééʼdeetįįhii bikʼehgo *"Acari"* dawolyé. Díí yaaʼ éí naaldlooshii dóó tsídii bidił deidlą́. Tłʼohgi dóó hodíłchʼilgi naaldlooshii bibaʼ sidá; tábąąhgi díí yaaʼ tʼóó ahayóí.

***Yaaʼ bijáád hastánígíí** éí *"Phthiraptera"* dawolyé, áádóó nahasdzáán bikáaʼgi 3,000go da ałʼąą átʼé. Díí yaaʼ éí naaldlooshii dóó tsídii bikágí dóó bighaaʼ deiyą́ą łeh (łaʼ éí dił deidlą́ ałdóʼ). Nááná bįįh biyaʼ éí bįįh bikágí tʼéiyá deiyą́, łééchąąʼí biyaʼ éí łééchąąʼí bikágí tʼéiyá deiyą́. Díí yaaʼ éí łibá, áádóó éí naaldlooshii bighaaʼ yiyiʼ biyęęzhii yiłchí.Kwiiyahdi naaldeehii yaaʼ doo bidééłníʼígíí ałkééʼ daasdzoh:
**Jaaʼabaní
**Łóóʼtsoh dóó Tééh hóyáanii
**Naalʼeełídaaʼí
**Adijiłii bíchį́į́hnézí

***Yaaʼ nahachagiígíí** éí *"Siphonaptera"* dawolyé

*Nááná **yaaʼ doo yitʼíinii** ałdóʼ dahólǫ́. Díí yaaʼ éí ayóo ádaałtsʼíísí, áko éí biniinaa chʼosh doo yitʼíinii bee nílʼíní chojoołʼįįhgo tʼáá éí tʼéiyá díí yaaʼ yitʼį́.

*Yaaʼ tsiitsʼiiní
*

Tʼááłáhági átʼéego:Chʼosh
Yaaʼ bijáád tseebíhígíí

**Yaaʼ bijáád tseebíhígíí** éí nahasdzáán bikáaʼgi 50,000 ałʼąą ádaatʼéego dahólǫ́. Ndaʼałkaahí dóó ééʼdeetįįhii éí *"Acari"* deiłníigi deiyózhí.

Díí yaaʼ éí tʼóó 0.08&ndash;1.00 *mm* ádaníłtso łeh (łaʼ éí 10&ndash;20 *mm* ádaníłtso ndi). Bitsʼíís éí nímaz dóó dijool łeh; bijáád éí doo danineez da.

Yaaʼ bijáád tseebíhígíí éí nahasdzáán tʼáá siʼą́ą́ ńtʼę́ę́ʼ bikáaʼgi dahólǫ́; łaʼ éí dił deidlą́, náánáłaʼ éi chʼil bitʼąąʼ deiłchozh dóó chʼosh yázhí haalzheehgo naakai.

Tʼááłáhági átʼéego:Yaaʼ bijáád tseebíhígíí
Chʼosh doo yitʼíinii bee nílʼíní

thumb|200px|Chʼosh doo yitʼíinii bee nílʼíní
 áłtséhígíí éí 1590 biyihah yę́ędą́ą́ʼ Tsin Bikeeʼ Dineʼé Bikéyah hoolyéedi ályaa. Hastiin Hans Lippershey dóó hastiin Zacharias Janssen éí nákʼee sinilí dóó tózis bee adéestʼį́ʼígíí yaa ahalyání ńtʼę́ę́ʼ.

## Chʼosh doo yitʼíinii bee nílʼíní beʼelyaaígíí
 
File:SidJen.jpg| Chʼosh doo yitʼíinii bee nílʼíní bitah dahólónígíí naashchʼąąʼ: bee adéestʼį́į́ʼ dóó tózis táágóó yistłʼahígíí 
File:Objektiv4.jpg|tózis bee adéestʼį́ʼígíí
File:Huygens.JPG|tózis bighá adéestʼį́ʼígíí
File:Merook.JPG| bighá adéestʼį́į́ʼ bee ídaʼneelʼąąhí biyiʼ hólónígíí


* Chʼosh doo yitʼínii

Tʼááłáhági átʼéego:Niʼ Hodisxǫs
Tʼááłáhági átʼéego:Naʼalkaah
Biishchʼid Dahólónígíí

[right|thumb|350px|<div style="text-align:center;">'''[Naaldlooshii biishchʼid dahólónígíí éélkid:**<br />[[Chį́į́h yee adilohii]] ([[Naakaii Łizhiní Bikéyahdi Hadahóólįįdígíí|Naakaii Łizhiní Bikéyahdi Hadahóólįįdíjiʼ]] atah yisdzoh)<br />[[Mąʼiiłtsooí]] ([[Bidił Daazdoígíí dóó Daʼalghałígíí|Daʼalghałíjiʼ]] atah yisdzoh)<br />[[Wóláchííʼ yildeełítsoh]] ([[Biwooʼ Ádaałtsʼíísígíí|Biwooʼ Ádaałtsʼíísíjiʼ]] atah yisdzoh)<br />[[Tsétah gah]] ([[Gah Danilínígíí|Gah Danilíníjiʼ]] atah yisdzoh)</div>]]

Naaldlooshii **biishchʼid dahólónígíí*' éí [[Bidił Daazdoígíí dóó Daʼałtʼoʼígíí|bidił daazdoíjiʼ]] atah daasdzoh; [[ndaʼałkaahí]] dóó ééʼdeetįįhii éí *"Eutheria"* (éí doodaiiʼ éí *"Placentalia"'') deiłníigo deiyózhí. Áko éí doo biyęęzhii deiłchíi da dóó doo bizaʼazis dahólǫ́ǫ da.

Biishchʼid Dahólónígíí nahasdzáán bikáaʼgi 5,200go da anééhląąʼ ałʼąą átʼé.

Tʼááłáhági átʼéego:Biishchʼid Dahólónígíí
Naakaii Łizhiní Bikéyahdi Hadahóólįįdígíí

&nbsp;éí ndaʼałkaahí dóó ééʼdeetįįhii bikʼehgo *"Afrotheria"* dawolyé. Ndaʼałkaahí ádaaníigo díí naaldeehii bizází éí Naakaii Łizhiní Bikéyahdi hahóólįįd daaníigo ndéíłkaah. Dííshjį́į́góó łaʼ éí tʼahdii Naakaii Łizhiní Bikéyahdi dahólǫ́, náánálaʼ éí tónteelgi dóó Ásáí bikéyahdi dahiná.

Naakaii Łizhiní Bikéyahdi Hadahóólįįdígíí éí tʼáá ałtso Bidił Daazdoígíí dóó Daʼałtʼoʼígíí dah yikahjí atah daasdzoh áádóó éí biishchʼid dahólǫ́.

Tʼááłáhági átʼéego:Naakaii Łizhiní Bikéyahdi Hadahóólįįdígíí
Biyáázh Tsʼǫʼasánígíí (Táyiʼ dóó Niʼkáágóó Ndaakaaígíí)

**Biyáázh Tsʼǫʼasánígíí** (éí doodaiiʼ éí **Biyáázh Łeʼesánígíí**) éí Bíígháán Dahólónígíí dah yikahjí atah daasdzoh; ndaʼałkaahí dóó ééʼdeetįįhii éí *"Amphibia"* deiłníigo deiyózhí. Ndaʼałkaahí ádaaníigo díí naaldeehi éí naayééʼ tʼah bítséedi dahólǫ́ǫ́ ńtʼę́ę́ʼ daaníigo ndeiłkaah.
thumb|left|200px|Tsʼǫʼasánii (chʼał biyáázh) éélkid.
Díí naaldeehii éí táyiʼ dóó niʼkáágóó ndaakai (saad *"amphibia"* éí "(tó) ałchʼishjí dahinánígíí" óolyé), áádóó éí nahasdzáán tʼáá siʼą́ą́ ńtʼę́ę́ʼ bikááʼgóó dahólǫ́ — honeezkʼazgi dóó ayóo hóółtseiigi éí ádaadin ndi. Tábąąhgi dóó nahoditsʼǫʼ dahólǫ́ǫgi éí naakai łeh; tónteel biyiʼ éí doo dahólǫ́ǫ da.

Biyáázh Tsʼǫʼasánígíí éí 6,500 ánéelą́ą́ʼ ałʼąą ádaatʼé; chʼał dóó tsxilghááh dóó łeeyiʼ chʼoshtsoh binááʼ dahólónígíí éí tʼáá ałtso *"Amphibia"*-jí atah daasdzoh.

### Ánoolinígíí
Táyiʼ dóó Niʼkáágóó Ndaakaaígíí bikágí éí dilkǫǫh dóó ditłʼééʼ; chʼał dóó tsxilghááh éí bijáád dį́įʼ łeh, łeeyiʼ chʼoshtsoh binááʼ dahólónígíí éí bijáád ádaadin. Tsxilghááh éí bitseeʼ dahólǫ́, chʼał éí bitseeʼ ádaadingo naakai; bílaʼ éí dį́į́ʼ, bikézhoozh éí ashdlaʼ. Bitsiitsʼin éí nteel łeh; áádóó éí bítsą́ą́tsʼin doo danineez da.

Díí naaldeehii éí tʼáá ałʼąą ádaníłtsogo naakai — laʼ éí tʼóó tʼáá díkwíidi asdzoh ádaníłtso, náánáłaʼ éí dį́įʼgo da adéesʼeez ádaníłnééz.

Tʼááłáhági átʼéego:Biyáázh Tsʼǫʼasánígíí
Eʼeʼaahjí Naakaii Dootłʼizhí Bikéyah

&nbsp;éí Tó Wónaanídę́ę́ʼ Bitsįʼ Yishtłizhii Bikéyah Eʼeʼaahjígo siʼą́.

Eʼeʼaahjí Naakaii Dootłʼizhí Bikéyah éí 340,509 tsinsitą́ dikʼą́ągo áníłtso; 197,322,000 ánéelą́ąʼgo bílaʼashdlaʼii áadi kéédahatʼį́.

Eʼeʼaahjí Naakaii Dootłʼizhí Bikéyah biwááshindoon éí Dį́į́ʼyaaʼáhí hoolyéedi bił hazʼą́, áádóó Níyol Yiiʼ Haineeztą́ą́ʼí hoolyéedi kin haalʼáhí éí atisgo áníłtso. 

Tʼááłáhági átʼéego:Naakaii Dootłʼizhí Bikédaayah
Naakaii Dootłʼizhí Bikéyah Yázhí (Tó Bináhaazyínígíí)

&nbsp;éí Naakaii Dootłʼizhí Bikédaayah naʼhósʼaʼdi siʼą́. 
Bitsįʼ Yishtłizhii Tónteel bináhaazyį́.

Tó Wónaanídę́ę́ʼ Bitsįʼ Yishtłizhii Bikéyah éí 115 tsinsitą́ dikʼą́ągo áníłtso; 341,356 ánéelą́ąʼgo bílaʼashdlaʼii áadi kéédahatʼį́ (díí éí 2014góó yihah yę́ędą́ą́ʼ diné daóltaʼ).

Tʼááłáhági átʼéego:Naakaii Dootłʼizhí Bikédaayah
Naakaii Dootłʼizhí Bikédaayah

= Naakaii Dootłʼizhí Bikédaayah Ahíłká Anájahígíí =

Tʼááłáhági átʼéego:Naakaii Dootłʼizhí Bikédaayah
Łeeyiʼ bitiiní

&nbsp;éí Tsin Deigházhígíí dah yikahjí atah daasdzoh, áádóó éí Tó Wónaanídę́ę́ʼ Bilagáana Bikéyahdi dóó Binááʼádaałtsʼózíidi dóó kéyah dah siʼánígíí bikááʼgóó dahólǫ́. Ndaʼałkaahí dóó ééʼdeetįįhii éí *"Arvicolini"* deiłníigo deiyózhí. Łeeyiʼ bitiiní éí 93 ałʼąą ádaatʼé.

Łeeyiʼ bitiiní éí chʼil binááʼ dóó tłʼoh deiłchozh.
Shash bighą́ąʼgi hadzíbáhí

&nbsp;éí éí Hakʼaz Dineʼé Bikéyahdi dóó Deeteel Bikéyahdi hólǫ́; ndaʼałkaahí dóó ééʼdeetįįhii éí *"Ursus arctos horribilis"* deiłníigo dayózhí.
thumb|left|250px
 
### Ánoolinígíí dóó bichʼiyąʼ
Díí naaldlooshii éí 5&ndash;6di adéesʼeez áníłnééz. Bitsʼíís éí dibéłchíʼí.

Shash bighą́ąʼgi hadzíbáhí éí deeteel dóó hakʼaz bįįh dóó dzeeh dóó łóóʼ yilghał.
Tábąąh béégashii ałchiní

&nbsp;éí Naaldlooshii Bikéshgaan Dahólónígíí dah yikahjí atah yisdzoh, áádóó éí  dóó Naakaii Dootłʼizhí Bikédaayahdi hólǫ́. Ndaʼałkaahí dóó ééʼdeetįįhii éí *"Bubalus bubalis arnee"* deiłníigo dayózhí.
thumb|left|250px
### Ánoolinígíí dóó bichʼiyąʼ
Díí naaldlooshii éí 5&ndash;6di adéesʼeez áníłtso. Bitsʼíís diłhiłgo dinilzhin łeh.

Tábąąh béégashii ałchiní éí chʼil bitʼąąʼ dóó tłʼoh dóó lókʼaaʼ yiłchozh dóó náʼátʼaał.
Dlǫ́ʼátah néʼéshjaaʼ

&nbsp;éí yótʼáahdi tsídii dah yikahjí atah yisdzoh, áádóó éí kéyah dah siʼánígíí bikááʼgóó tʼéiyá hólǫ́; ndaʼałkaahí dóó ééʼdeetįįhii éí *"Athene cunicularia"* deiłníigo dayózhí.
thumb|left|250px
### Ánoolinígíí dóó bichʼiyąʼ
Dlǫ́ʼátah néʼéshjaaʼ éí bijáád nineez; bitsʼíís éí dibéłchíʼíigo naashchʼąąʼ łeh; nááná éí neeznáaʼdi asdzoh áníłtso, hastą́ą́ʼ oz aniłdas.

Díí néʼéshjaaʼ éí halgaiigi dóó tłʼoh dahólǫ́ǫgi naakai; áadi éí dlǫ́ǫ́ʼ baʼáán yiyiʼ dahiná. Jį́įgo éí naʼastsʼǫǫsí dóó nahatʼeʼii haalzheehgo naatʼá; nihookááʼ naalzheeh ałdóʼ (tʼáá díí tʼéiyá néʼéshjaaʼ jį́įgo naakai &mdash; néʼéshjaaʼ éí tłʼéeʼgo ndaaldeeh łeh). Chʼosh yázhí dóó naʼashǫ́ʼii éí bichʼiyąʼ ałdóʼ.
Gałbáhí

&nbsp;éí Biishchʼid Dahólónígíí dah yikahjí atah daasdzoh, áádóó éí nahasdzáán tʼáá siʼą́ą́ ńtʼę́ę́ʼ bikááʼgóó dahólǫ́. Ndaʼałkaahí dóó ééʼdeetįįhii éí *"Sylvilagus"* deiłníigo deiyózhí. Gałbáhí éí 11 ałʼąą ádaatʼé.

Díí naaldlooshii éí 10&ndash;16di asdzoh ádaníłnéez łeh, áádóó éí tłʼoh dóó chʼil bitʼąąʼ deiłchozh.
Gahchilí

&nbsp;éí Biishchʼid Dahólónígíí dah yikahjí atah yisdzoh, áádóó éí Náhookǫsjí kéyah dah siʼánígíí bikááʼgóó hólǫ́. Ndaʼałkaahí dóó ééʼdeetįįhii éí *"Brachylagus idahoensis"* deiłníigo dayózhí. Tʼáá díí tʼéiyá gah *"Brachylagus"*-jí atah yisdzoh.

### Ánoolinígíí dóó bichʼiyąʼ
Díí naaldlooshii éí 8&ndash;10di asdzoh áníłnééz. Bitsʼíís éí dinilbá dóó yishtłizhgo naashchʼąąʼ; bitéél éí łigai; bijaaʼ éí nineez.

Gahchilí éí tłʼoh dóó chʼil bitʼąąʼ yiłchozh.
Tsétah chaaʼ

&nbsp;éí Tsin Deigházhígíí dah yikahjí atah yisdzoh, áádóó éí Náhookǫsjí kéyah dah siʼánígíí bikááʼgóó tʼéiyá hólǫ́; ndaʼałkaahí dóó ééʼdeetįįhii éí *"Aplodontia rufa"* deiłníigo dayózhí.
thumb|left|250px
Tsétah chaaʼ éí dziłtahgi dóó tsintahgi (cháʼoł dóó ńdíshchííʼ dahólǫ́ǫgi) dahiná; Deeteel Bikéyahdi tsétah chaaʼ dahólónígíí éí tónteel bibąąhgi dahiná ałdóʼ.

Tsétah chaaʼ éí dlǫ́ǫʼgi átʼéego náʼaagééd dóó niʼgo bighan; hoditłéeʼgi dóó nahoditsʼǫʼ dahólǫ́ǫgi éí tʼóó ahayóí.

### Ánoolinígíí dóó bichʼiyąʼ
Tsétah chaaʼ éí 12&ndash;20di asdzoh áníłnéez łeh, áádóó éí bitseeʼ ádin (tʼáá díí tʼéiyá hazéí bitseeʼ doo hólǫ́ǫ da). Bitsʼíís éí diłhiłgo łichííʼ dóó łibáago naashchʼąąʼ.

Tsétah chaaʼ éí tłʼoh yiłchozhgo naaghá; haigo éí tsin bitʼąąʼ yiłchozh ałdóʼ.
Yéigo ałhoshii

&nbsp;éí naʼastsʼǫǫsí ndahalin áádóó éí tsin deigházhígíí dah yikahjí atah daasdzoh, áádóó éí Tó Wónaanídę́ę́ʼ Bilagáana Bikéyahdi tʼóó ahayóí; Naakaii Łizhiní Bikéyahdi dóó Binááʼádaałtsʼózíidi éí dahólǫ́ ałdóʼ. Yéigo daʼałhoshii éí 29 ałʼąą ádaatʼé.
thumb|left|250px
### Bízhiʼígíí
Bilagáanakʼehjí díí naaldlooshii éí *"dormouse"* wolyé áko ndi díí saad éí doo *"-mouse"* óolyée da; saadígíí éí Dáághahii bizaad *"dormeus"* bitsʼáádę́ę́ʼ yiiltsʼííłígíí átʼé, áádóó éí *"bił nízinígíí"* óolyé: Yéigo ałhoshii éí asʼah naʼalkʼaash łeh.

### Ánoolinígíí dóó bichʼiyąʼ
Yéigo daʼałhoshii éí 3&ndash;7di asdzoh ádaníłnééz dóó 0.53&ndash;7.1di oz ádaníłdáás; azhą́ naʼastsʼǫǫsí ndahalin ndi éí bitseeʼ ditłʼo. Tłʼéeʼgo tsinlátahgi naakai łeh. Tsin bineestʼąʼ dóó neeshchʼííʼ dóó didzé dóó chʼosh deildeeł łeh; biwooʼ éí hazéí biwooʼ ndahalin.

Roman dineʼé éí yéigo ałhoshii bitsįʼ dóó tsísʼná bitłʼizh yitsʼą́ą́dóó chʼiyáán ádeilééh ńtʼę́ę́ʼ; ayóo łikan jiní.
Dlozishzhiin

&nbsp;éí Tsin Deigházhígíí dah yikahjí atah yisdzoh, áádóó éí Náhookǫsjí kéyah dah siʼánígíí bikááʼgóó hólǫ́ǫ́ dóó Diné Bikéyahdi yitʼį́. Ndaʼałkaahí dóó ééʼdeetįįhii éí *"Sciurus aberti"* deiłníigo dayózhí.
thumb|left|250px
### Ánoolinígíí dóó bichʼiyąʼ
Díí hazéí éí 17&ndash;23di asdzoh áníłnééz. Bitsʼíís éí diłhił; bitéél dóó bizééʼ éí łigai; bitseeʼ éí nineez dóó ditłʼo.

Dlozishzhiin éí neeshchʼííʼ  dóó chʼil binááʼ yildeeł łeh; dzidzé dóó ábíshjaaʼ éí bichʼiyąʼ ałdóʼ.
Atseełtsoii

&nbsp;éí atsáłchííʼ dóó bikʼéí dah yikahjí atah yisdzoh, áádóó éí Náhookǫsjí kéyah dah siʼánígíí bikááʼgóó hólǫ́; ndaʼałkaahí dóó ééʼdeetįįhii *"Buteo jamaicensis"* deiłníigo dayózhí. **Atsáłchííʼ** wolyé ałdóʼ.
[thumb|left|250px|Atseełtsoii [dloziłgaii yilghałgo éélkid]]
Atseełtsoii éí tłʼoh dóó ńdíshchííʼ dahólǫ́ǫgi hiná, áádóó éí tsédáaʼdi dóó tsinlátahgi bitʼoh ííléeh łeh; bitʼoh éí 30&ndash;40di asdzoh áníłtso, áádóó éí tsin dóó tsin bitáshtʼóózh dóó dáʼátsiin dóó tsin biʼiil yee ályaa. Dąągo biyęęzhii deiłchí.

### Ánoolinígíí
Atseełtsoii bitʼaʼ éí dibéłchíʼíigo naashchʼąąʼ; bitééldę́ę́ʼ éí łigai dóó dibéłchíʼíigo łikizh dóó jíjin. Bikąʼígíí éí 18&ndash;22di asdzoh áníłtso dóó 1.5&ndash;2.9 dahidídloʼ áníłdáás; baʼáádígíí éí bikąʼígíí yilááh áníłtso: 19&ndash;26di asdzoh áníłtso dóó 2&ndash;4.4 dahidídloʼ áníłdáás.

### Chʼiyą́
Atseełtsoii éí nahatʼeʼii dóó naʼastsʼǫǫsí haalzheehgo naatʼáa łeh; łahda naʼashǫ́ʼii dóó tsídii yázhí deilghał. Tábąąhgi atseełtsoii dahólónígíí éí łóóʼ deilghał ałdóʼ.
Neeshchʼííʼ biyaʼ

&nbsp;éí tséyooʼáałii dayikahjįʼ atah daaszdoh, áádóó éí ákwíí shį́į́ ałʼąą átʼé; ndaʼałkaahí dóó ééʼdeetįįhii éí *"Hylobius"* deiłníigo dayózhí. 

Díí chʼosh éí tʼáá díkwíí *millimeters* ádaníłtso, áádóó éí łibá dóó diłhiłgo ndaashchʼąąʼ łeh; łaʼ éí dibéłchíʼíigo daalkizh. Ńdíshchííʼ dóó chʼó bitáshtʼóózh éí deiłchozh.
Wóódeʼełchíhii

&nbsp;éí bijáád hastą́ą́ áádóó nahasdzáán bikʼáágóó 1,800go da ánéelą́ą́ʼ ałʼąą átʼé. Ndaʼałkaahí dóó ééʼdeetįįhii éí *"Coreidae"* deiłníigo deiyózhí.

Wóódeʼełchíhii éí 0.27–1.77di asdzoh ádaníłnéez łeh. Łaʼ éí danteel, náánáłaʼ éí ádaałtsʼóósí.

Díí chʼosh éí deesdoigi dóó honeezílígi dahináa łeh, áádóó éí chʼil bijeeh deidlą́ą łeh.

Tʼááłáhági átʼéego:Wóódeʼełchíhii
Tsiiyah wozhii

&nbsp;éí tsídii tsídígíí dah yikahjí atah yisdzoh, áádóó éí kéyah dah siʼánígíí bikááʼgóó tʼéiyá dahólǫ́, áádóó éí tsostʼid ałʼąą ádaatʼé. Ndaʼałkaahí dóó ééʼdeetįįhii éí *"Sturnella"* dóó *"Leistes"* deiłníigo deiyózhí.
thumb|left|250px|Shádiʼááhdę́ę́ʼ tsiiyah wozhii
### Ánoolinígíí dóó bichʼiyąʼ
Díí tsídii éí binághah łizhin dóó łibáago ndaashchʼąąʼ; łaʼ éí bitéél daaltso, náánáłaʼ (Shádiʼááhdę́ę́ʼígíí) éí bitéél daalchííʼ.

### Naabeehó Bikéyahdi tsiiyah wozhii dahólónígíí
Naabeehó Bikéyah bikááʼgóó tsiiyah wozhii dahólónígíí éí bitéél daaltso; bitsʼíís éí tseebíiʼdi asdzoh áníłtso. Dáʼákʼehdi dóó tłʼoh dahólǫ́ǫgi éí dah náʼásoł, áádóó chʼosh yázhí dóó wóʼałtaasʼéí deildeeł; dzidzé éí bichʼiyąʼ ałdóʼ.
Bidił Daazdoígíí dóó Daʼalghałígíí

Naaldlooshii **bidił daazdoígíí dóó daʼalghałígíí** éí ndaʼałkaahí dóó ééʼdeetįįhii bikʼehgo *"Carnivora"* dawolyé. Díí naaldlooshii éí tʼáá ałtso biishchʼid dahólǫ́, áádóó nahasdzáán bikʼáaʼgi 260go da anééhląąʼ ałʼąą átʼé. 

Łaʼ éí atsįʼ tʼéiyá deilghał łeh, náánáłaʼ éí daʼalghał dóó daʼałchozhgo naakai; nááná éí nihookááʼ ndaaldeeh łeh (doo táyiʼjiʼ ndaakai da).

Tʼááłáhági átʼéego:Bidił daazdoígíí dóó daʼalghałígíí
Daateel

&nbsp;éí Shádiʼááhjí kéyah dah siʼánígíí dóó  hólǫ́; ałkʼidą́ą́ʼ éí Diné Bikéyahdi ałdóʼ hólǫ́ǫ́ ńtʼę́ę́ʼ. Ndaʼałkaahí dóó ééʼdeetįįhii éí *"Cochlearius cochlearius"* deiłníigo dayózhí.
thumb|left|300px
Daateel éí tábąąhgi dóó lókʼaaʼtah naaghá; tłʼéeʼgo naagháa łeh.

### Ánoolinígíí dóó bichʼiyąʼ
Daateel bitsʼíís éí 1.5go da adéesʼeez áníłtso; bitʼíís éí łibá, biteeldę́ę́ʼ éí łigaigo naashchʼąąʼ; nááná éí bijáád nineez dóó binááʼ ntsaa; bidaaʼ éí łizhin. 

Daateel éí alghałgo naaghá: chʼał, tó tłʼiish, dóó naʼastsʼǫǫsí yilghał; chʼosh bikágí ntłʼizí yildeeł ałdóʼ.
Níłtsą́goʼ

&nbsp;éí chéłchaaʼ dah yikahjįʼ atah daasdzoh, áádóó éí Náhookǫs dóó Eʼeʼaahjí kéyah dah siʼánígíí bikáaʼgi tʼéiyá dahólǫ́. Ndaʼałkaahí dóó ééʼdeetįįhii éí *"Pleocomidae"* deiłníigo dayózhí. Díí níłtsą́goʼ éí 26 ałʼąą ádaatʼé.

Níłtsą́goʼ éí łizhingo ndaashchʼąąʼ dóó daditłʼoʼ; 20&ndash;40 *millimeters* ádaníłtso. Díí chʼosh éí niʼtátʼahgi dahináa łeh; chʼil bikétłʼóól deiłchozh. Dąągo, hahałtįįhgo haakááh.
Akágí yitsʼǫǫsii

&nbsp;éí chʼosh naatsʼǫǫdí dah yikahjí atah daasdzoh; ndaʼałkaahí dóó ééʼdeetįįhii éí *"Hirudinea"* deiłníigo deiyózhí. Akágí yitsʼǫǫsii éí nahasdzáán tʼáá siʼą́ą́ ńtʼę́ę́ʼ bikáaʼgi dahólǫ́; adóó éí 700 ałʼąą ádaatʼé. Łaʼ éí nihookááʼ naakai, náánáłaʼ éí tónteel dóó beʼekʼid biyiʼdi ndaʼałkǫ́ǫ́ʼ.
thumb|left|250px|
Akágí yitsʼǫǫsii éí bitsʼíís nineez dóó tʼóó bíyó nteel łeh. Bikágí éí naʼatłeeh. Łaʼ éí biwooʼ dahólǫ́. Binááʼ éí ádin. Dił éí bichʼiyąʼ łeh.
Táłtłʼááh yilcháazhii

&nbsp;éí Bidoh Ádaadinígíí dah yikahjí atah daasdzoh; ndaʼałkaahí dóó ééʼdeetįįhii éí *"Porifera"* deiłníigo deiyózhí. Táłtłʼááh yilcháazhii éí Eʼeʼaaʼhjí dóó Haʼaʼaahjí tónteel biyiʼ dahólǫ́; łaʼ éí tó ńlínígíí biyiʼ dahólǫ́ ałdóʼ; adóó éí 5,000&ndash;10,000 ałʼąą ádaatʼé.
thumb|left|250px
Táłtłʼááh yilcháazhii éí bidił ádin; bijéí dóó bichʼííʼ ałdóʼ doo hólǫ́ǫ da. Łaʼ éí bitsʼíístsʼin dahólǫ́ǫ ndi. Azhą́ táłtłʼááh yilcháazhii doo naaldeeh da łeh ndi, łaʼ éí ndadilnaʼgo niʼgóó naakai. Táłtłʼááh chʼosh doo yitʼínii éí bichʼiyąʼ.
Tsídiitsoh ditsʼozígíí

&nbsp;éí tsídii doo ndaatʼáʼii dah yikahjí atah yisdzoh, áádóó éí Nahatʼeʼiitsoh Bikéyahdi tʼéiyá hólǫ́; ndaʼałkaahí dóó ééʼdeetįįhii éí *"Dromaius novaehollandiae"* deiłníigo dayózhí.
thumb|left|250px|Tsídiitsoh ditsʼózígíí bitsiiʼ
Díí tsídiitsoh éí halgaiigi dahólǫ́, tsintahgi dóó doo ndahałtingóó éí ádaadin łeh; bílaʼashdlaʼii bikin naazhjaaʼígi éí ałdóʼ doo dahólǫ́ǫ da.

### Ánoolinígíí dóó bichʼiyąʼ
Díí tsídiitsoh éí 4&ndash;6 adéesʼeez áníłtso. Bikʼos dóó bijáád éí danineez, bitsʼíís éí łibáago naashchʼąąʼ. Tsídiitsoh ditsʼozígíí éí tłʼoh dóó chʼil deiłchozh; chʼosh yázhí (nahachagii da, nahakʼízii da) deildeeł ałdóʼ.
Shádiʼááhdę́ę́ʼ tsídiitsoh

&nbsp;éí tsídii doo ndaatʼáʼii dah yikahjí atah yisdzoh; ndaʼałkaahí dóó ééʼdeetįįhii éí *"Rhea americana"* deiłníigo dayózhí. Díí tsídiitsoh éí halgaiigi dóó tłʼoh dahólǫ́ǫgi naaghá.
thumb|left|250px
### Ánoolinígíí dóó bichʼiyąʼ
Shádiʼááhdę́ę́ʼ tsídiitsoh éí 3&ndash;5 adéesʼeez áníłtso, áádóó éí łibá dóó yishtłizhgo naashchʼąąʼ. Bikʼos dóó bijáád éí danineez, bitsiiʼ éí áłtsʼíísí. Díí tsídiitsoh éí tsin bitʼąąʼ dóó bineestʼąʼ yiłchozhgo naagháa łeh; chʼil binááʼ yildeeł ałdóʼ.
Chʼałtʼą́hí

&nbsp;éí Shádiʼááhjí kéyah dah siʼánígíí tʼéiyá dahólǫ́. Áadi éí tsintahgi dóó ayóo ndahałtingóó dahólǫ́, áádóó éí beʼekʼid dóó tó ńlį́į́h ndaʼałkǫ́ǫʼ; hoolʼáágóó doo niʼgóó naakai da. Ndaʼałkaahí dóó ééʼdeetįįhii éí *"Pipa"* deiłníigo deiyózhí. Chʼałtʼą́hí éí tsostsʼid ałʼąą ádaatʼé.
thumb|left|250px
### Ánoolinígíí dóó bichʼiyąʼ
Díí chʼał bitsʼíís éí 2&ndash;8di asdzoh ádaníłnééz; áádóó tsin bitʼąąʼ ałkʼidą́ą́ʼ yę́ę nahalingo ndaashchʼąąʼ. Nááná éí binááʼ áłtsʼíísí dóó bílazhoozh ádaałtsʼózígo danineez; áádóó éí biwooʼ dóó bitsooʼ ádin.

Chʼałtʼą́hí éí łóóʼ yázhí dóó chʼosh deideeł.
Yaaʼ nahachagiígíí

Tʼááłáhági átʼéego:Chʼosh łahgo ádaanéhígíí
Tʼááłáhági átʼéego:Dił deidlánígíí
Bashas' Diné

thumb|right|200px
Naalyéhé bá hooghan **Bashas' Diné** daolyéhígíí éí Diné bikéyahdi tʼéiyá dahólǫ́.

## Nitʼąąʼ nahaneʼ
1886 biyihaah yę́ędą́ą́ʼ Hastiin Eddie Basha, Sr. dabinálí éí Ásáí Dineʼé Bikéyahdę́ę́ʼ ndasiikai. Naalyéhé bá hooghan áłtsʼéhígíí éí Kin Yótʼááh Deezʼá Hahoodzodi siʼą́ą́ ńtʼę́ę́ʼ. Díí naalyéhé bá hooghan éí kǫʼ ábísdįįdgo bikʼijįʼ Hastiin Basha bizhéʼé hooghan ániidí Hoozdo Hahoodzodi áyiilaa. Dį́į́shjį́į́góó 130 naalyéhé bá hooghan *Bashas*' wolyéhígíí Hoozdo Hahoodzodi dahólǫ́.

Naalyéhé bá hooghan *Bashas' Diné* daolyéhígíí éí dibé bitsįʼ, aghaaʼ, dóó dah diníilghaazh bá akʼáán baa nahaniih (naalyéhé bá hooghan tʼóó *Bashas*' daolyéedi díí naalyéhé ádaadin łeh).

* Bashas' naalyéhé bá hooghan biníłchʼi naaltsoos 
Tʼááłáhági átʼéego:Naʼiiniʼ
Tʼááłáhági átʼéego:Naalyéhé bá hooghan
Naakaii Łibáhí Bikéyahdę́ę́ʼ náshdóí

&nbsp;éí naaldlooshii daʼalghałígíí dah yikahjí atah yisdzoh, áádóó éí Shádiʼááhjí  tʼéiyá hólǫ́; ndaʼałkaahí dóó ééʼdeetįįhii éí *"Lynx pardinus"* deiłníigo dayózhí.
thumb|left|250px

### Ánoolinígíí dóó bichʼiyąʼ
Díí naaldlooshii éí 30&ndash;33di asdzoh áníłnééz; bitseeʼ éí 5&ndash;7di asdzoh áníłnééz. Bitsʼíís éí łibá dóó yishtłizhgo naashchʼąąʼ dóó łizhingo łikizh; bizééʼ éí dinilgai; bitseeʼ éí kʼíjíjin.

Naakaii Łibáhí Bikéyahdę́ę́ʼ náshdóí éí gah dóó naaʼahóóhai noodǫ́zí haalzheehgo naaghá.
Náshdóí Ndahalinígíí

&nbsp;éí naaldlooshii daʼalghałígíí dah yikahjí atah daasdzoh, áádóó éí nahasdzáán tʼáá siʼą́ą́ ńtʼę́ę́ʼ bikááʼgóó dahólǫ́, tʼáá hazhóʼó Shádiʼááhjí kéyah yistinígíí dóó Nahatʼeʼiitsoh Bikéyah, ńléidi éí doo dahólǫ́ǫ da. Ndaʼałkaahí dóó ééʼdeetįįhii éí *"Felidae"* deiłníigo deiyózhí.
thumb|left|200px
Náshdóí Ndahalinígíí éí nahasdzáán bikáaʼgi 41 ánéelą́ą́ʼ ałʼąą átʼé. Ndaʼalkaahí ádaaníigo mósí dóó náshdóí éí Binááʼádaałtsʼózíidi kéyah naaznilígíí bikáaʼgi hadahóólįįd daaní.

Díí naaldlooshii éí tłʼéeʼgo naakai łeh; Naakaii Łizhiní Bikéyahdi náshdóítsoh dahinánígíí éí jį́įgo haalzheehgo naakai ałdóʼ. Nááná éí tsintah dahináa łeh, áádóó tsinlátah ndaaldeeh ałdóʼ.

Tʼááłáhági átʼéego:Mósí dóó Náshdóí
Tʼááłáhági átʼéego:Daʼalghałígíí
Tó wónaanídę́ę́ʼ náshdóí

&nbsp;éí naaldlooshii daʼalghałígíí dah yikahjí atah yisdzoh, áádóó éí Tó Wónaanídę́ę́ʼ Bilagáana Bikéyahdi dóó Biʼééʼ Łichííʼí Bikéyahdi dóó  dóó  dóó  dóó  dóó  hólǫ́; ndaʼałkaahí dóó ééʼdeetįįhii éí *"Lynx lynx"* deiłníigo dayózhí.
thumb|left|250px
### Ánoolinígíí dóó bichʼiyąʼ
Díí naaldlooshii éí 30&ndash;42di asdzoh áníłnééz; bitseeʼ éí 5&ndash;10di asdzoh áníłnééz. Bitsʼíís éí yishtłizhgo naashchʼąąʼ dóó dinilzhing łikizh; bitéél dóó bizééʼ éí dinilgai.

Tó wónaanídę́ę́ʼ náshdóí éí hazéí dóó łéʼétsoh dóó naʼashǫ́ʼii dóó chʼał haalzheehgo naaghá; tsídii biyęęzhii éí bichʼiyąʼ ałdóʼ.
Dlǫ́ʼii Ndahalinígíí

&nbsp;éí naaldlooshii daʼalghałígíí dah yikahjí atah daasdzoh, áádóó éí nahasdzáán bikáaʼgi ákwíí shį́į́ ałʼąą ádaatʼé; ndaʼałkaahí dóó ééʼdeetįįhii *"Mustelidae"* deiłníigo deiyózhí.

Díí naaldlooshii éí bidił daazdoi áádóó éí tʼáá ałtso biishchʼid dahólǫ́. Nááná éí bitsʼíís áłtsʼóózí dóó bijáád doo nineez da łeh.

Dlǫ́ʼii Ndahalinígíí éí nahasdzáán tʼáá siʼą́ą́ ńtʼę́ę́ʼ bikááʼgóó dahólǫ́, tʼáá hazhóʼó Nahatʼeʼiitsoh Bikéyah dóó Eʼeʼaahjí Tónteel bikáaʼgi kéyah dah ndaaʼeełí, ńléidi éí ádaadin. Shádiʼááhjí kéyah yistinígíí dóó Magí Bitseeʼ Noodǫ́zí Bikéyahdi éí ałdóʼ doo dahólǫ́ǫ da (dlǫ́tsʼósí áadi dahináa ndi). Díí naaldlooshii éí tsintahgi dóó tłʼoh naazkaadgi tʼóó ahayóí; hóółtseiigi dóó honeekʼazgi éí dahiná ałdóʼ. Tábąąstíín éí tó ńlį́į́h dóó beʼekʼid bibąąhgi naakai dóó tayiʼji ndaʼałkǫ́ǫ́ʼ.

Dlǫ́ʼii Ndahalinígíí éí tłʼéeʼgo dóó hííłchʼįʼgo naakai łeh, áádóó éí doo ndaʼalkʼaash da (tʼáá hazhóʼó nahashchʼidí, díí éí haigo baʼáandi ałhosh).

Tʼááłáhági átʼéego:Dlǫ́ʼii Ndahalinígíí
Naakáí dinéʼiʼ biempire Méhigodi

300px|thumb|left|, nitsá silį́į́hgo, naashchʼąąʼ (Aztec Empire wolyéego daʼyoozhí bilagáana bizaadjí).

Naakáí dinéʼiʼ éí Bitsį́ʼ yishtłizhii átʼé, áádóó Naakaii Bikéyahdi kédaʼhatʼį́ʼ, áádóó bizaad éí Nahuatl wolyé. Tʼáá biadaʼdoojígo éí "Mēxihcah" (Mááshikáá). Bilagáana bizaadjí éí Aztec deiłní, díí saad éí "Aztecatl" (Aztlan dinéʼiʼ oolyé), díí saad éí Mááshikáá Tenochtitlandi daʼbighanígíí wolyé (dishjį́di éí Naakaii Bikin Haalʼáhí bikʼiʼ siniil). Kin Tenochtitlan éí tó káaʼgi siniil nitʼééh (Lake Texoco bikáaʼgi kin siniil nitʼééh). Díí tó káágiʼ kin siniilígíí éí *Acolhuas, [[Tenochtitlan]]* dóó *Tepaneca* wolyéego yéigo chóʼdaʼholʼį́į́h nitʼééh (Aztec Triple Alliance, beeʼwoozhí).

1301–1600 biyihah yę́ędą́ą́ʼ éí tʼáá yéigo doo bikʼiʼ daʼhodidlééhgoʼ kédaʼhotʼį́ʼ "Mesoamerica"di.

250px|thumb|right|Hastiin Hernán Cortés. (1485 – Niłchʼiʼtsoh 2, 1547).
1521 biyihah yę́ędą́ą́ʼ éí Dibé Diníí Bikéyahdą́ą́ Hastiin Hernán Cortés, tsin naaʼeeł bił niʼéél áádóó siláołtsooí binaatʼaanii nilį́į́hgo niiyá. Dibé Diníí dinéʼiʼ bisiláołtsooí dóó łaʼ Bitsį́ʼ yishtłizhii bisiláołtsooí (Naakáí dinéʼiʼ yitsʼąąʼjí daʼnilį́ʼígíí), ʼáłhííkáígo Naakáí dinéʼiʼ bisiláołtsooí yiikʼéʼ déísdlį́į́h. Áádóó kin Tenochtitlan déísná, díí éí Naakáí dinéʼiʼ biWááshindoon átʼé nitʼééh. Áádóó Naatʼáanii Moctezuma II déísná ałdóʼ. Áádóó aadjį́ Naakáí dinéʼiʼ biempire beeʼnaʼholzhiizh. Áádóó éí bikédoo éí Naakaii Łibáʼii nidaʼhanééhgo yáʼnidiikáí.

Tʼááłáhági átʼéego:Naakaii Bikéyah
Tʼááłáhági átʼéego:Nátʼą́ą́ʼ náháneʼ
Diné Bikéyah binaaldeehii dóó chʼil danílʼínídi

&nbsp;éí Tségháhoodzáníidi bił hazʼą́, áádóó éí 7 náhásdzo hayázhí dikʼą́ągo áníłtso. Naabeehó biWááshindoon éí yaa áhályą́.

Díí naaldeehii dóó chʼil danílʼį́įgo bił hazʼání éí 1963 yihah yę́ędą́ą́ʼ áhoolyaa; 150 naaldlooshii dóó naʼashǫ́ʼii dóó chʼosh (50 ánéelą́ą́ʼ ałʼąą ádaatʼéego) áadi shijééʼ; tsídii ałdóʼ danílʼį́.

Diné Bikéyah bikáaʼgi naaldlooshii dahólónígíí tʼéiyá danílʼį́, díí biniinaa łóóʼ doo łaʼ áadi danílʼį́į da. Nááná yaʼajigáago éí bą́ą́h ílínígóó naaldlooshii danílʼį́.

[thumb|left|300px|Diné Bikéyah binaaldlooshii dóó chʼil danílʼį́įgo bił nahazʼą́, ([Tségháhoodzáníidi éélkid)]]

* Naaldlooshii dóó chʼil daʼnílʼį́įgo bił nahazʼą́ biníłchʼi naaltsoos

Tʼááłáhági átʼéego:Naabeehó bikéyah
Siil

250px|thumb|left|Siil kéyah biyiʼdę́ę́ʼ nitsááz, Yellowstone National Parkdi éélkid (Castle Geyser bisiil éélkid).

Tʼááłáhági átʼéego:Tłʼóoʼdi dahólónígíí
Tʼááłáhági átʼéego:Tó
Hastiin Dághaaʼ (Barboncito)

[250px|thumb|left|Hastiin Dághaaʼ ([1821–1871)]]
**Hastiin** &nbsp;éí Naabeehó binaatʼaanii nilį́į́hgoʼ nahashzhiizh. Azhí "Barboncito" éí Naakáí bizaadjí dághaa yazhí jinį́ʼgoʼ oolyé. Hastiin Dághaaʼ éí Maʼiideeshgiizhnii dinéʼiʼ nilį́į́hgoʼ diné nilį́į́h nitʼę́ę́h. Naaná Hastiin Delgato éí yiiłháʼaazh átʼé nitʼę́ę́h.

Hastiin Dághaaʼ éí atah bizhí ayiilá Naaltsoos saani bikáaʼgi (Hwéeldi), Naabeehó dóó Wááshindoon yeeʼ ałhaʼdeetʼaah yę́ędą́ą́ʼ. ʼÍídą́ą́ Wááshindoondę́ę́ʼ Hastiin Dághaaʼ alą́ąjįʼ naatʼaanii nilį́į́hgoʼ adaʼyiilá. Hastiin Dághaaʼ éí bidinéʼiʼ yichʼąąʼ yaałtiʼ áádóó saad hólǫ́ǫgo Naabeehó yaʼkéʼnahóółdǫǫhgoʼ binaanish ayiilá (Bilagáana dóó Naakáí saad daʼnízingoʼ).

Tʼááłáhági átʼéego:Hastóí
Tʼááłáhági átʼéego:Nátʼą́ą́ʼ náháneʼ (Diné Bikéyah)